Täna oli meil KODULOOPÄEV. Külastasime Helme Koduloomuuseumi. Uudistasime vanaaegseid esemeid ja osalesime tähelepanumängus, kus meile jagati fotod muuseumi eksponaatidest. Neil fotodel ei olnudki terve ese, vaid ainult osa sellest. Meil tuli leida muuseumist fotol kujutatud ese. Pärast muuseumitundi küpsetasime lõkkel vorstikesi ja ka vahukomme, mida Evelina meile lahkesti jagas. Mõnus oli joosta ja mängida muuseumiõues. Külastamata ei jäänud ka Helme koopad ja muidugi pesime oma nägu allikaveega, mis annab meile "igavese nooruse".
Reede, 18. mai 2018
"Rattaga Ratastel" on taaskord hoo sisse saanud! Täna käisid meil külas oma kooli vilistlased politsei Õnnela Kõva ja abipolitsei Krisli Johanson. Arutlesime, milline peab olema korras jalgratas ning kui oluline on kiivri kandmine. Tore oli kuulda, et meie laste teadmistepagas oli juba üllatavalt suur. Lisaks sellele muudeti ka ratturite liiklemine turvalisemaks - vaadati üle jalgrattad ning täiendati puuduolevat turvavarustust. Tarvastu noored ratturid on nüüd igatahes teadlikumad ja turvalisemad liiklejad!